പുരുഷന്മാരില് സതേണ് ബ്രേവ്, വനിതകളില് ഓവല് ഇവന്വിന്സിബിള്സ് ഇവര് ദി ഹണ്ട്രെഡ് ജേതാക്കള് ദി ഹണ്ട്രെഡിന്റെ ഉദ്ഘാടന പതിപ്പില് പുരുഷന്മാരുടെ കിരീടം സതേണ് ബ്രേവിന്. വനിതകളുടെ ടീമും ഫൈനലിലെത്തിയെങ്കിലും ബ്രേവിന് ഫൈനലില് ഓവല് ഇന്വിന്സിബിള്സിനോട് തോല്വിയായിരുന്നു ഫലം. ഇന്നലെ നടന്ന പുരുഷന്മാരുടെ ഫൈനലില് ബ്രേവ് ബിര്മ്മിംഗാം ഫീനിക്സിനെയാണ് പരാജയപ്പെടുത്തിയത്. ആദ്യം ബാറ്റ് ചെയ്ത സതേണ് ബ്രേവ് 1685 എന്ന സ്കോര് നേടിയപ്പോള് 36 പന്തില് 61 റണ്സ് നേടിയ പോള് സ്റ്റിര്ലിംഗും 19 പന്തില് 44 റണ്സ് നേടിയ റോസ് വൈറ്റ്ലിയും ആണ് ടീമിനായി തിളങ്ങിയത്. ബിര്മ്മിംഗാമിന് വേണ്ടി ലിയാം ലിവിംഗ്സ്റ്റണ് പതിവ് പോലെ തിളങ്ങിയെങ്കിലും ലക്ഷ്യത്തിന് 32 റണ്സ് അകലെ മാത്രമേ ടീമിനെത്താനായുള്ളു. ലിവിംഗ്സ്റ്റണ് 19 പന്തില് 46 റണ്സും മോയിന് അലി 36 റണ്സും നേടിയപ്പോള് ബെന്നി ഹോവല് 14 പന്തില് 20 റണ്സ് നേടി. 1385 എന്ന സ്കോറാണ് 100 പന്തില് ബിര്മ്മിംഗാം ഫീനിക്സ് നേടിയത്. വനിതകളില് ആദ്യം ബാറ്റ് ചെയ്ത ഓവല് 1216 എന്ന സ്കോര് നേടിയപ്പോള് സതേണ് ബ്രേവ് 73 റണ്സിന് ഓള്ഔട്ട് ആയി.